અમારામાંથી કોઈકે સેલફોનમાંથી ૯ ૧ ૧ નંબર લગાવી પોલીસને ફોન કર્યો હશે; એટલે ત્રણેક મીનીટ પણ નહીં થઈ હોય; અને રંગબેરંગી લાઈટોના ઝબકારા મારતી બે પોલીસકારો પુરઝડપે આવી પહોંચી અને અમારી કારની પાછળ આવીને ઉભી રહી ગઈ. તેમાંની એકમાંથી એક પોલીસમેન બહાર આવ્યો. તેણે સૌથી પહેલાં અમને પુછ્યું કે, અમે સલામત છીએ કે નહીં? ત્યાર બાદ એક પછી એક બધી કારના માણસોને તે પુછી વળ્યો કે, કોઇને કાંઈ ઈજા થઇ છે ખરી?